text: [{"text_idx": "#000001", "text": "Hiddenfjord tilnevnt Reuters hei\u00f0ursl\u00f8n fyri bur\u00f0ardygd"}, {"text_idx": "#000002", "text": "Responsible Business hei\u00f0ursl\u00f8nir hja\u0301 Reuters vi\u00f0urkenna fyrit\u00f8kur, i\u00f0 hava jaliga a\u0301virkan a\u0301 vinnuli\u0301vi\u00f0, samfel\u00f8g og umhv\u00f8rvi\u00f0, og sum ganga a\u0301 odda a\u0301 hesum \u00f8kjum \u2013 Tilnevningin er serliga grunda\u00f0 a\u0301 avger\u00f0ina hja\u0301 f\u00f8roysku alifyrit\u00f8kuni at flyta laksin sjo\u0301vegis heldur enn loftvegis"}, {"text_idx": "#000003", "text": "Altjo\u0301\u00f0a ti\u0301\u00f0indastovan Reuters hevur tilnevnt Hiddenfjord eina hei\u00f0ursl\u00f8n fyri a\u0301t\u00f8k fyri bur\u00f0ardygd."}, {"text_idx": "#000004", "text": "Tilnevningin er serliga grunda\u00f0 a\u0301 avger\u00f0ina hja\u0301 f\u00f8roysku alifyrit\u00f8kuni at flyta laksin sjo\u0301vegis heldur enn loftvegis, skrivar Hiddenfjord i\u0301 ti\u0301\u00f0indaskrivi. Responsible Business hei\u00f0ursl\u00f8nir hja\u0301 Reuters vi\u00f0urkenna fyrit\u00f8kur, i\u00f0 hava jaliga a\u0301virkan a\u0301 vinnuli\u0301vi\u00f0, samfel\u00f8g og umhv\u00f8rvi\u00f0, og sum ganga a\u0301 odda a\u0301 hesum \u00f8kjum. CO2-u\u0301tla\u0301ti\u00f0 fyri langvegis flutning av laksi hja\u0301 Hiddenfjord er minka\u00f0 heili 94 prosent, si\u0301\u00f0ani alifyrit\u00f8kan gavst at flu\u0301gva laks fyri skjo\u0301tt tveimum a\u0301rum si\u0301\u00f0ani. Hiddenfjord skrivar, at umlei\u00f0 100.000 tons av CO2-eindum eru spard vi\u00f0 at sigla i\u0301 sta\u00f0in fyri at flu\u0301gva. \u2013 Vit eru partur av einum altjo\u0301\u00f0a heimi, i\u00f0 hevur felags a\u0301byrgd at hugsa um umhv\u00f8rvi\u00f0 og avbjo\u0301\u00f0ingarnar, i\u00f0 ve\u00f0urlagsbroytingar hava vi\u00f0 s\u00e6r. Vit mugu tora at taka sto\u0301r stig, sum gera veruligan mun, ta\u0301 i\u00f0 talan er um u\u0301tla\u0301t, sigur Atli Gregersen, stjo\u0301ri i\u0301 Hiddenfjord. Hiddenfjord er tilnevnt i\u0301 bo\u0301lkinum Business Transformation Awards. Millum fyrit\u00f8kurnar, i\u00f0 eru tilnevndar eina Responsible Business hei\u00f0ursl\u00f8n, eru PepsiCo, Microsoft, Amazon, Volvo og Nestle\u0301. Ho\u0301sdagin 13. oktober ver\u00f0ur greitt, hv\u00f8r vinnur eina Responsible Business hei\u00f0ursl\u00f8n."}, {"text_idx": "#000007", "text": "Minni vei\u00f0a av nor\u00f0havssild og makreli men meira av svartkjafti"}, {"text_idx": "#000008", "text": "Sto\u0301r pelagisk fyrit\u00f8ka m\u00f8guliga til F\u00f8roya"}, {"text_idx": "#000009", "text": "Skiftislesandi u\u0301r Su\u00f0urafrika hevur kanna\u00f0 alilaks"}, {"text_idx": "#000010", "text": "\u00c6tlanir um uppsjo\u0301varvirki i\u0301 Va\u0301gi"}, {"text_idx": "#000013", "text": "Smyril Line keypir enn eitt farmaskip"}]